বিএনপির একাধিক দায়িত্বশীল নেতা বলেন, সম্মেলন ঘিরে দলের নেতা-কর্মীদের মধ্যে ব্যাপক উচ্ছ্বাস ও উদ্দীপনা আছে। তবে চেয়ারপারসন পদে খালেদা জিয়া ও সিনিয়র ভাইস চেয়ারম্যান পদে তাঁর ছেলে তারেক রহমান ইতিমধ্যে বিনা প্রতিদ্বন্দ্বিতায় নির্বাচিত হয়ে গেছেন। অন্য পদগুলোতেও নির্বাচন হচ্ছে না। তাই কোনো চমক থাকছে না। তবে সম্মেলনে মহাসচিব পদে কারও নাম ঘোষণা করা হলে সেটা একটা আকর্ষণ হয়ে উঠতে পারে। কারণ, অতীতে কোনো সম্মেলনে মহাসচিবের নাম ঘোষণা করা হয়নি। সম্মেলনের পরে ঘোষণা করা হয়েছে।